I tiden som fulgte utgav Sebottendorf et astrologisk tidsskrift, forfattet bøker om astrologiske og esoteriske emner, og reiste meget, blant annet i Nord-Amerika, Sveits og i Tyrkia. Han vendte tilbake til Tyskland i 1933, tidlig under det nasjonalsosialistiske styret. Han håpet da å kunne gjenopplive Thuleselskapet. Samme år utgav sin bok «Bevor Hitler kam», der han voldsomt overdrev Thuleselskapets tidlige innflytelse på den nasjonalsosialistiske bevegelse. Boken ble forbudt. I 1934 forlot han atter Tyskland og dro til Tyrkia.